[{"text_idx": "#000000", "text": "Galeri Caernarfon yn dathlu'r deg"}, {"text_idx": "#000001", "text": "Disgrifiad o\u2019r llun, Mae bwriad i ehangu'r ganolfan yn y dyfodol"}, {"text_idx": "#000002", "text": "Mae canolfan gelfyddydau Galeri Caernarfon wedi dathlu ei phen-blwydd yn 10 oed yn ddiweddar, ac mae'r dathliadau wedi parhau ar faes yr Eisteddfod yr wythnos hon."}, {"text_idx": "#000003", "text": "Mae'r ganolfan wedi dod a\u0302 charafa\u0301n gelf i'r maes, a phlant y maes carafanau wedi bod yn creu gwaith celf yno gyda chydlynydd celf Galeri, Menna Tomos."}, {"text_idx": "#000004", "text": "Fel rhan o'r dathliadau ddydd Iau, bu gweithwyr y ganolfan yn teithio o'u carafa\u0301n gelf i Gaffi'r Theatrau gydag artistiaid o gwmni sgiliau syrcas,"}, {"text_idx": "#000006", "text": "Disgrifiad o\u2019r llun, Roedd cwmni sgiliau syrcas ar y maes ddydd Iau i ddathlu carreg filltir Galeri"}, {"text_idx": "#000009", "text": "\"Y bobl sy'n dod i'r Galeri sy'n ei wneud yn llwyddiant. Pobl Caernarfon a'r cylch sy'n creu bwrlwm Galeri, a be' dy'n ni'n trio'i wneud ydi rhaglennu gwaith sy'n berthnasol ar eu cyfer nhw tra'n herio disgwyliadau'r un pryd."}, {"text_idx": "#000011", "text": "\"Yn hytrach na phobl sydd dim ond yn mynd i weld theatr, dawns neu gerddoriaeth, 'da ni'n agor y drws i bobl fyddai efallai ddim yn cysidro dod i mewn.\""}, {"text_idx": "#000012", "text": "Daeth cyhoeddiad yn y dathliadau hefyd bod cynlluniau i ehangu Galeri, gyda'r sefydliad wedi \"tyfu allan o'r adeilad\"."}, {"text_idx": "#000014", "text": "\"Felly o fewn y ddwy flynedd nesaf mi fydd 'na ddwy sgri\u0302n sinema newydd, fydd yn rhyddhau'r theatr wedyn i gael mwy o gynyrchiadau theatr, neu i'w gwneud yn fwy hwylus i gwmni\u0308au theatr ddod yma, yn hytrach na bod ni yn eu stwffio nhw i mewn am noson."}, {"text_idx": "#000015", "text": "\"Er mai'r gynulleidfa sy'n bwysig i ni, 'da ni eisiau gofalu am yr artistiaid - eu bod nhw'n cael yr amodau gorau i weithio.\""}, {"text_idx": "#000016", "text": "Disgrifiad o\u2019r llun, Yn ogystal a\u0302'r cynhyrchiadau yn y theatr, mae nifer o ddigwyddiadau yn cael eu cynnal yn y Doc hefyd"}, {"text_idx": "#000017", "text": "Gyda chanolfan gelfyddydau Pontio i agor erbyn 2016, mae Ms Emlyn yn dweud ei bod yn gymysgedd o gystadleuaeth a hwb i Galeri."}, {"text_idx": "#000020", "text": "\"Mae'n golygu mwy o gyfleoedd i artistiaid, mwy o gyfleoedd i gwmni\u0308au theatr yr ardal, ac mae'n golygu y bydd rhaid i ni yn Galeri fod ar flaenau'n traed i gadw i fyny hefo'r datblygiadau newydd."}, {"text_idx": "#000021", "text": "\"Felly os ydi'r ewyllys yna, fe fydd 'na gydweithio hapus rhwng Pontio a Galeri.\""}, {"text_idx": "#000022", "text": "Disgrifiad o\u2019r llun, Mae'r Galeri wedi croesawu mwy na 500,000 o bobl i'r sefydliad dros y 10 mlynedd diwethaf"}, {"text_idx": "#000025", "text": "'Rhagorol, anhygoel, rhyfeddol': Cefnogwyr Cymru'n dathlu"}, {"text_idx": "#000029", "text": "Bywyd fel 'yr unig Iddew yn y pentref'"}, {"text_idx": "#000030", "text": "Ras drwy Kenya yn 'ehangu bywyd'"}]